ไทยรีลุยต่อรายย่อย มั่นใจโตยาวอีก10ปี
ไทยรับประกันภัยต่อเผยฐานลูกค้ารายย่อยมีแนวโน้มโตปีละ 20% ต่อเนื่องยาว 10 ปี
24 เม.ย. 2558

ไทยรับประกันภัยต่อเผยฐานลูกค้ารายย่อยมีแนวโน้มโตปีละ 20% ต่อเนื่องยาว 10 ปี
นายสุรชัย ศิริวัลลภ กรรมการและประธานเจ้าหน้าที่บริหาร บริษัท ไทยรับประกันภัยต่อ (ไทยรี) เปิดเผยว่า ฐานลูกค้ารายย่อยมีแนวโน้มเติบโตอีกมากในอีก 5 ปีข้างหน้า ตามการเพิ่มขึ้นของชนชั้นกลาง ซึ่งปัจจุบันเพิ่มขึ้นเป็น 7 ล้านคน จากราว 4 ล้นคน ในปี 2557 หรือเติบโต 16% และคาดว่าจะเพิ่มขึ้นเป็น 17-18 ล้านคน ในอีก 5 ปีข้างหน้า เพราะเศรษฐกิจมีการขยายตัวทำให้ประชาชนมีรายได้เพิ่มขึ้น
“คนกลุ่มนี้ยังไม่มีประกันอีกมาก ส่วนใหญ่จะมีประกันภัยรถยนต์เพราะถูกบังคับซื้อ แต่ประกันอื่นๆ โดยเฉพาะประกันสุขภาพและประกันอุบัติเหตุส่วนบุคคลยังซื้อน้อยมาก” นายสุรชัย กล่าว
ทั้งนี้ ประกันภัยรายบุคคลทั้งระบบโตเฉลี่ยปีละ 20% ตลอด 5 ปีที่ผ่านมา และจะต่อเนื่องไปอีก 10 ปี เพราะคนไทยเพิ่งเริ่มซื้อประกัน ขณะที่กำไรจากประกันภัยรายบุคคลอยู่ที่ 10-15% ใกล้เคียงกับประกันภัยทรัพย์สิน  
บริษัทตั้งเป้าเบี้ยรับรวมเพิ่ม 9% จากงวดเดียวกันของปีก่อนที่ 6,009 ล้านบาท เป็นเบี้ยประกันรถยนต์ 10% ประกันภัยรายย่อย 40-50% ที่เหลือเป็นประกันภัยทรัพย์สิน และสนใจจะขยายการรับประกันภัยต่อจากบริษัทประกันไทยหลังการเปิดประชาคมเศรษฐกิจอาเซียน